**Paskaidrojuma raksts**

**Kuldīgas novada saistošiem noteikumiem Nr. 1/2025**

**“Par Kuldīgas novada pašvaldības budžetu 2025. gadam”**

Atbilstoši likuma “Par pašvaldību budžetiem” 17. panta pirmajai daļai – ziņojums, kurā sniegta informācija par Kuldīgas novada ekonomisko situāciju, pašvaldības uzdevumiem saimnieciskajam gadam, kuram plāno pašvaldības budžetu, un tam sekojošiem diviem saimnieciskajiem gadiem.

**Kuldīgas novada ekonomiskā situācija**

Kuldīgas novada pašvaldības administratīvā teritorija sastāv no 20 teritoriālajām vienībām: Kuldīgas pilsēta, Skrundas pilsēta, Alsungas pagasts, Ēdoles pagasts, Gudenieku pagasts, Īvandes pagasts, Kabiles pagasts, Kurmāles pagasts, Laidu pagasts, Nīkrāces pagasts, Padures pagasts, Pelču pagasts, Raņķu pagasts, Rendas pagasts, Rudbāržu pagasts, Rumbas pagasts, Skrundas pagasts, Snēpeles pagasts, Turlavas pagasts un Vārmes pagasts.

Novada administratīvais centrs ir Kuldīga.

Kuldīgas novadā 2024. gada sākumā dzīvoja 26956 iedzīvotāji, kas ir 1,44% no visiem Latvijas iedzīvotājiem. 37% no visiem novada iedzīvotājiem dzīvoja Kuldīgas pilsētā. Kopš 2020. gada sākuma iedzīvotāju skaits novada teritorijā ir samazinājies par 1 156 iedzīvotājiem jeb 4,1%.

*Attēls Nr.1. Iedzīvotāju skaits Kuldīgas novadā 2020.-2024. gads[[1]](#footnote-1)*

2024. gadā sākumā 16517 jeb 61% novada iedzīvotāju bija darbspējas vecumā, 6289 jeb 23% - virs darbspējas vecuma un 4150 jeb 15% līdz darbspējas vecumam.

*Attēls Nr.2.* *Iedzīvotāju īpatsvars līdz darbspējas, darbspējas un virs darbspējas vecumam Kuldīgas novadā 2022.-2024. gadā (%)[[2]](#footnote-2)*

2024. gada sākumā demogrāfiskās slodzes[[3]](#footnote-3) līmenis Kuldīgas novadā bija 632. Salīdzinājumam – vidēji Latvijā šis rādītājs bija 623. Gan Latvijā kopumā, gan Kuldīgas novadā iedzīvotāju skaits virs darbspējas vecuma būtiski pārsniedz iedzīvotāju skaitu līdz darbspējas vecumam, kas liecina par iedzīvotāju novecošanos.

*Attēls Nr.3 . Demogrāfiskās slodzes līmenis Latvijā, Kurzemes reģionā un Kuldīgas novadā, 2020.-2024. gads3*

Bezdarba līmenis un tā izmaiņas

Uz 2024. gada 31. janvāri bezdarbnieku īpatsvars Kuldīgas novadā par 0,5 procentpunktiem bija augstāks par vidējo līmeni Latvijā un sasniedza 4,5% no darbspējīgo vecuma.

Pēdējo gadu laikā situācija bezdarba jomā ir bijusi relatīvi stabila un pieaugums 2021. gadā ir saistāms ar COVD-19 pandēmijas ietekmē noteiktajiem ierobežojumiem. 2024. gada sākumā Kuldīgas novadā bezdarbnieku īpatsvars ir krities par 2,4 procentpunktiem, salīdzinājumā ar 2021. gadu un ir zemākais rādītājs kopš 2020. gada.

*Attēls Nr.4 Bezdarba līmenis Kuldīgas, novadā (% no iedzīvotājiem darbspējas vecumā)[[4]](#footnote-4)*

Ekonomiski aktīvās komercsabiedrības.

Uz 2025. gada 21. janvāri pēc Lursoft datiem, Kuldīgas novadā reģistrēti un ir aktīvi 2956 uzņēmumi, no kuriem aptuveni 47 % ir sabiedrības ar ierobežotu atbildību (SIA), 40% zemnieku saimniecības (ZS), 6% individuālie komersanti (IK), 5% individuālie uzņēmumi (IND) un 1 % kooperatīvās sabiedrības (KB).

*Attēls Nr.6 Ekonomiski aktīvo komercdarbības veicēju un komercsabiedrību procentuālais sadalījums pēc uzņēmējdarbības formas Kuldīgas novadā[[5]](#footnote-5)*

**Ziņojums par Kuldīgas novada pašvaldības 2025. gada budžetu**

Budžets 2025. gadam izstrādāts, lai nodrošinātu pašvaldības iestāžu uzturēšanas izdevumus un pamatdarbību. Izdevumi plānoti, lai nodrošinātu projektu īstenošanas nepārtrauktību. Deputātu vērtējumam ir iesniegts sabalansēts 2025. gada Kuldīgas novada pašvaldības budžets. Tas savā būtībā ir dokuments, kurš atspoguļo īstermiņā pašvaldības politiku un prioritātes, izmantojot pašvaldības rīcībā esošos finanšu resursus, kā arī lielā mērā nosaka pašvaldības struktūrvienību rīcības plānu turpmākajam gadam.

Pašvaldības 2025. gada budžeta projekts izstrādāts atbilstoši Pašvaldību likuma 10.panta pirmās daļas 1. punktam un 48. panta pirmajai daļai, likumu “Par pašvaldību budžetiem” un Likumu par budžetu un finanšu vadību, Valsts un pašvaldību institūciju amatpersonu un darbinieku atlīdzības likuma un citu likumu un normatīvo aktu prasībām. Kuldīgas novada pašvaldības 2025.gada budžets sastāv no:

1. Pamatbudžeta
2. Ziedojumiem un dāvinājumiem.

Sastādot 2025. gada budžetu, finanšu līdzekļu pieprasījumi tika balstīti plānošanas dokumentos, norādot Attīstības programmā 2022. – 2028. gadam noteiktos rīcības virzienus, investīcijas ilgtermiņa ieguldījumos un aktivitāšu ieviešanu.

Pašvaldība, veidojot savu budžetu, ļoti lielā mērā ir atkarīga no valsts nodokļu politikas, kā arī valsts noteiktajiem makroekonomiskajiem scenārijiem un veiktajiem aprēķiniem pašvaldību finanšu izlīdzināšanai. Pašvaldības budžets 2025. gadam ietver visus pašvaldības plānotos ieņēmumus, izdevumus, saņemamos un atmaksājamos aizņēmumus, kā arī plānotos naudas atlikumus uz gada sākumu un gada beigām. Pašvaldību budžetam ir ieņēmumu daļa, izdevumu daļa un finansēšanas daļa.

Budžeta sagatavošanas procesā tika noteiktas 2025.gada budžeta šādas prioritātes:

* Novada iedzīvotāju labklājība un drošība;
* Infrastruktūras attīstība, ielu būvniecība uzņēmējdarbības stiprināšanai un dzīves vides uzlabošanai;
* Izglītības un sporta infrastruktūras attīstība;
* Minimālās algas pieaugumu un ar likumu noteiktā atalgojuma kāpums pedagogiem;
* Kuldīgas novada kolektīvu dalība XIII Latvijas Skolu jaunatnes dziesmu un deju svētkos;
* Iedzīvotāju kopienas stiprināšana.

**Konsolidētā budžeta ieņēmumi**

Budžeta ieņēmumi plānoti **53 039 334 EUR** kopsummā un tos veido pamatbudžeta ieņēmumi **53 032 334 EUR,** ziedojumi un dāvinājumi 7**000 EUR,** t.sk. nodokļu ieņēmumi, nenodokļu ieņēmumi (no uzņēmējdarbības, nodevām, sodiem un sankcijām), pārējie nenodokļu ieņēmumi (no pašvaldības īpašuma iznomāšanas, pārdošanas un no nodokļu pamatparāda kapitalizācijas), ieņēmumi no iestāžu sniegtajiem maksas pakalpojumiem un citi pašu ieņēmumi, kā arī transferti (mērķdotācijas, kas tiek saņemtas no atsevišķām ministrijām un pašvaldībām un paredzētas galvenokārt pedagogu darba samaksai, kā arī ES fondu finansēto projektu īstenošanai un pašvaldību maksājumiem par izglītības pakalpojumiem).

Pašvaldības pamatbudžeta kontu atlikums un kases atlikums uz 2025. gada 1. janvāri 2 103 415 EUR.

Kuldīgas novada pašvaldības pamatbudžeta ieņēmumu struktūra 2025. gadā:

* Nodokļu ieņēmumi 22 558 245 EUR;
* Nenodokļu ieņēmumi 1 855 548 EUR;
* Ieņēmumi no budžeta iestāžu sniegtajiem maksas pakalpojumiem un citi pašu ieņēmumi 1 779 831 EUR;
* Valsts un pašvaldību budžetu transfertu ieņēmumi 26 838 710 EUR.

**Nodokļu ieņēmumi** ir būtiskākais pašvaldības ieņēmumu avots, kur lielākais īpatsvars nodokļu ieņēmumiem ir iedzīvotāju ienākuma nodoklim 2025.gadā nodokļa 37,90 % no ieņēmumiem. 2025.gadā mainīts iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem no 75% uz 78%, kā arī iedzīvotāju ienākuma nodokļa prognozēto ieņēmumu procentuālais sadalījums pa ceturkšņiem tiek noteikts šādā apmērā:

* I ceturksnī - 22 procenti,
* II ceturksnī - 23 procenti,
* III ceturksnī - 27 procenti,
* IV ceturksnī - 28 procenti.

Lai nodrošinātu pašvaldību funkciju veikšanai sabalansētu naudas plūsmu, Valsts ieņēmumu dienests no attiecināto ieņēmumu konta reizi nedēļā ieskaita finansējumu pašvaldību budžeta ieņēmumu sadales kontā Valsts kasē, sadalot mēnesim prognozēto ieņēmumu daļu proporcionāli nedēļu skaitam mēnesī. Ja iedzīvotāju ienākuma nodokļa ieņēmumi nepildās atbilstoši plānotajam, tad, pamatojoties uz finanšu ministra rīkojumu, to kompensē no valsts pamatbudžetā ieskaitāmās iedzīvotāju ienākuma nodokļa daļas. Ja turpmākajā periodā tiek konstatēta iedzīvotāju ienākuma nodokļa pārpilde, tad Finanšu ministrija valsts budžeta izmaksātās kompensācijas apmērā veic iedzīvotāju ienākuma nodokļa ieņēmumu pārpildes ieturēšanu un attiecina to uz valsts pamatbudžetā ieskaitāmo iedzīvotāju ienākuma nodokli.

Nekustamā īpašuma nodokļa ieņēmumi kopā ar iepriekšējo gadu parādiem plānoti 2,37 milj. EUR apmērā, kas ir mazāk ka iepriekšējā gadā pamatojoties uz 2024.gada faktisko izpildi un veiktajiem aprēķiniem plānotā nodokļa ieņēmumiem.

 Azartspēļu nodokļa ieņēmumi plānoti 5 000 EUR apmērā.

Dabas resursu nodoklis 2025. gadā plānots saņemt 85 000 EUR apmērā.

 **Nenodokļu ieņēmumi** plānoti saņemt 1 855 548 EUR apmērā.

* Procentu ieņēmumi par atlikto maksājumu pamatsummu no īpašumu pārdošanas 35 000 EUR apmērā.
* Valsts un pašvaldības nodevas 30 027 EUR apmērā.
* Naudas sodi 60 000 EUR apmērā, kas ir plānoti pēc faktiskajiem ieņēmumiem 2024. gadā.
* Pārējie nenodokļu ieņēmumi 115 121 EUR apmērā.
* Ieņēmumi no ēku pārdošanas, mežu un zemes pārdošanas un no pašvaldību mantas realizācijas 1,61 milj. EUR apmērā.

**Ieņēmumi no budžeta iestāžu sniegtajiem maksas pakalpojumiem un citi pašu ieņēmumi** plānoti 1 779 831 EUR apmērā.

**Pašvaldību saņemtie transferti no valsts budžeta un pašvaldību budžeta ieņēmumi** 2025. gadā plānoti 26,83 milj. EUR apmērā.

Transfertu ieņēmumi plānoti saņemt no valsts budžeta 26 446 710 EUR apmērā mērķdotācijas pedagogu atalgojumam, speciālo izglītības iestāžu uzturēšanai, 1. - 4. klašu brīvpusdienām, pašvaldības autoceļu uzturēšanai, no pašvaldības finanšu izlīdzināšanas fonda un projektu realizācijai un Eiropas Savienības projektu finansējums.

Valsts mērķdotācijas budžetā plānotas, t.sk.:

* Pamata un vispārējās vidējās izglītības iestāžu pedagogu darba samaksai un darba devēja valsts sociālās apdrošināšanas obligātajām iemaksām ir plānota 4 597 282 EUR apmērā;
* Bērnu no piecu gadu vecuma izglītošanai nodarbināto pedagogu darba samaksai un darba devēja valsts sociālās apdrošināšanas obligātajām iemaksām ir plānota 961 876 EUR apmērā;
* Speciālo pirmskolas izglītības iestāžu un attīstības centru pedagogu darba samaksai un darba devēja valsts sociālās apdrošināšanas obligātajām iemaksām, speciālo izglītības iestāžu - attīstības centru uzturēšanai ir plānota 2 046 616 EUR apmērā;
* Interešu izglītības programmu pedagogu darba samaksai un darba devēja valsts sociālās apdrošināšanas obligātajām iemaksām ir plānota 368 549 EUR apmērā;
* Pašvaldību autoceļiem 1 399 866 EUR;
* Profesionālās ievirzes mākslas un mūzikas programmu pedagogu darba samaksai un darba devēja valsts sociālās apdrošināšanas obligātajām iemaksām ir plānota 429 594 EUR apmērā;
* Profesionālās ievirzes sporta izglītības programmā pedagogu darba samaksai un darba devēja valsts sociālās apdrošināšanas obligātajām iemaksām ir plānota 571 403 EUR apmērā;
* 1.-4. klasei izglītojamo ēdināšanai 166 230 EUR;

Ieņēmumi no Eiropas Savienības fondu un pārējo ārvalstu finanšu palīdzības līdzfinansētajiem projektiem projektu īstenošanas un avansi projektu priekšfinansēšanai 5 261 987 EUR.

Pašvaldību budžetā saņemtā dotācija no pašvaldību finanšu izlīdzināšanas fonda 8 428 161 EUR un dotācija 497 271 EUR.

Pašvaldību saņemtie transferti no citām pašvaldībām par izglītības pakalpojumiem 392 000 EUR.

*Attēls Nr.7 Kuldīgas novada pašvaldības ieņēmumi 2025.gadā*

**Konsolidētā budžeta izdevumi**

Kuldīgas novada pašvaldības 2025. gada kopbudžeta izdevumi plānoti **53 681 418 EUR** apmērā un atbilstoši ieņēmumiem sastāv no pamatbudžeta izdevumiem **53 661 913 EUR** apmērā un ziedojuma un dāvinājuma izdevumiem **19 505 EUR** apmērā. Valstī 2025. gadā tika palielināta minimālā atlīdzība no 700 EUR uz 740 EUR mēnesī un līdz ar to palielinājušās atlīdzības izmaksas uz vienu likmi gadā 593,23 EUR.

Kuldīgas novada pašvaldība 2025. gadā turpinās realizēt iesāktos un plānots uzsākt jaunus Eiropas Savienības daļēji finansētos projektus, kā arī pašvaldības investīciju projektus un kultūras, sporta pasākumus.

Pašvaldības 2025. gada budžeta ieņēmumi nodrošina iespēju saglabāt un palielināt par 2,6% pašvaldības finansēto pirmsskolas pedagogu atlīdzību, kā arī izglītības iestāžu vadītāju un visu darbinieku sociālo garantiju nodrošināšanu.

Pašvaldības 2025. gada pamatbudžeta plānoto izdevumu sadalījums pa ekonomiskās klasifikācijas kodiem:

* Atlīdzība 28 846 381 EUR;
* Komandējumiem un darba braucieniem 102 852 EUR;
* Pakalpojumiem 9 281 745 EUR;
* Krājumu, materiālu un inventāra iegādei 3 042 652 EUR;
* Periodikas iegādei 23 920 EUR;
* Budžeta iestāžu nodokļu maksājumiem 142 015 EUR;
* Dotācijām komersantiem un biedrībām 85 411 EUR;
* Procentu maksājumiem 1 144 890 EUR;
* Pamatlīdzekļu iegādei un attīstības programmu, pamatlīdzekļu izveidošanai un nepabeigtajai būvniecībai 5 976 825 EUR.
* Sociāliem pabalstiem 3 360 669 EUR;
* Valsts un pašvaldību budžeta transfertiem 884 553 EUR.

*Attēls Nr.8 Kuldīgas novada pašvaldības izdevumi pa ekonomiskās klasifikācijas kodiem 2025.gadā.*

Pašvaldības budžeta iestādēs komunālo maksājumu apmaksai nepieciešamais finansējums ir aprēķināts, balstoties uz vidējo komunālo pakalpojumu patēriņu iepriekšējā gadā, pielietojot esošo un prognozēto pakalpojuma tarifu.

Pašvaldības pamatbudžeta izdevumi ekonomiskās klasifikācijas kodu griezumā 2025.gada budžets pret 2024.gada sākuma budžetu.

Tabula Nr.1.

|  |  |  |  |
| --- | --- | --- | --- |
| Ekonomiskās klasifikācijas koda nosaukums | 2025.gada projekts(EUR) | 2024.gada apstiprinātais(EUR) | Izmaiņas(EUR) |
| Atlīdzība | 28 850 381 | 26 957 435 | 1 892 946 |
| Preces un pakalpojumi | 12 593 184 | 12 567 909 | 25 275 |
| Dotācijas komersantiem un biedrībām | 855 411 | 751 400 | 104 011 |
| Procentu maksājumi | 1 144 890 | 1 427 736 | -282 846 |
| Kapitālie izdevumi | 5 976 825 | 5 040 328 | 936 497 |
| Sociālie pabalsti | 3 360 669 | 3 037 822 | 332 847 |
| Transferti | 884 553 | 971 062 | -86 509 |
|   | 53 661 913 | 50 753 692 | 2 908 221 |

 Kuldīgas novada pašvaldības budžeta izdevumi pa funkcionālajām kategorijām.

*Attēls Nr.9 Kuldīgas novada pašvaldības izdevumi pa funkcionālām kategorijām 2025.gadā.*

**Vispārējas vadības dienesti:**

Klasifikācijas pozīcija “Vispārējas vadības dienesti” ietver, t.sk.:

* Izpildvaras administratīvie, saimnieciski, dzimtsarakstu un informācijas tehnoloģijas izdevumi 2 699 953 EUR;
* Pašvaldību procentu un pakalpojuma par kredīta apkalpošanas izdevumi 1 185 705 EUR;
* Vēlēšanu komisijai 129 601 EUR;
* Līdzekļi neparedzētiem gadījumiem 200 000 EUR;
* Kuldīgas un Skrundas pilsētas, Alsungas pagasta klientu apkalpošanas centru izdevumi 40 730 EUR.

**Sabiedriskā kārtība un drošība:**

Pašvaldības policijas izmaksas 570 764 EUR.

Plānotā finansējumā iekļauts Pašvaldības policijas, pārējo sabiedriskās kārtības un drošības pakalpojumu nodrošināšana Kuldīgas un Skrundas pilsētā un novada pagastos, kā arī publiskās peldvietas Mārtiņsalā glābšanas dienesta uzturēšanai.

**Ekonomiskā darbības nozare:**

Ekonomiskās darbības izdevumus veido pilsētas un lauku satiksmes infrastruktūras uzturēšanas izdevumi, būvvaldes un tūrisma nozares izdevumus 2 430 235 EUR, kas plānoti:

* Būvvaldes darbības nodrošināšanai plānoti izdevumi 510 389 EUR.
* Kuldīgas novada tūrisma attīstības centram izdevumi 191 100 EUR.
* Autoceļu uzturēšanai un atjaunošanai Kuldīgas un Skrundas pilsētās un novada pagastos 1 728 746 EUR.

**Vides aizsardzības nozare:**

Izdevumi plānoti 138 244 EUR apmērā vides aizsardzības pasākumu finansēšanai pagastos un pilsētā.

**Pašvaldības teritoriju un īpašumu apsaimniekošanas nozare:**

2025.gadā 11 520 620 EUR izdevumi plānoti, kas ir vairāk kā 2024.gadā apstiprinātie izdevumi 8 996 380 EUR apmērā, t.sk., ES projektu finansēšanai, ilgtermiņa ieguldījumiem, pašvaldības dzīvojamo un nedzīvojamo namu apsaimniekošanai un uzturēšanas izdevumiem, apgaismojuma nodrošināšanai pilsētā un apdzīvotās vietās, svētku noformēju izveidošanai un uzturēšanai, bērnu rotaļu laukumu uzturēšanai, teritoriju labiekārtojuma uzturēšanai.

Pašvaldība turpinās finansēt projektu:

* Daudzdzīvokļu dzīvojamo māju pagalmu labiekārtošanu 50 000 EUR apmērā;
* Kuldīgas pilsētas vēsturiskā centra teritorijā esošo ēku, kā arī Kuldīgas novadā esošu Latvijas valsts aizsargājamo kultūras pieminekļu sarakstā ietverto ēku restaurāciju un konservāciju 120 000 EUR;
* Kuldīgas novadā iedzīvotāju iniciatīvu konkurss «Darīsim paši» ar kopējo finansējumu 32 000 EUR, kur plānots finansējums 40 projektiem 800 EUR apmērā katram projektam un līdzfinansējums LEADER projektiem 74 361 EUR

Kuldīgas novada pašvaldības pamatbudžetā plānoti izdevumi investīciju projektiem, t.sk.:

* Pagastu un Skrundas pilsētas attīstības projektiem 170 000 EUR;
* Līdzdalības budžets 20 410 EUR;
* TPF projekts "Kuldīgas pilsētas dienvidu daļas infrastruktūras sakārtošana uzņēmējdarbības attīstībai 2. kārta" 1 871 733 EUR;
* INTERREG "Ūdenstilpju atjaunošana pārrobežu sadarbības ietvaros" Nr.LL-00049 (Māras dīķis) 172 968 EUR;
* INTERREG "Ūdenstūrisma pieejamības veicināšana"(Riwerways) Nr.EE-LV00143, 54 200 EUR;
* INTERREG “Ūdens maršrutu tīkla attīstība Latvijā un Lietuvā, paplašinot pārrobežu tūrisma produktu www.riverways.eu” 5 256 EUR;
* INTERREG projekts “Green Guardians” - Aleju projekts 8 454 EUR;
* INTERREG projekts “Heritage Horizons” 600 EUR;
* AF projekts "Atbalsta pasākumi cilvēkiem ar invaliditāti mājokļu vides pieejamības nodrošināšanai Kuldīgas novadā" 132 851 EUR;
* EKII projekts "Siltumnīcefekta gāzu emisiju samazināšana pašvaldības publisko teritoriju apgaismojuma infrastruktūrā Kuldīgas un Skrundas pilsētās" 129 136 EUR;
* ERAF projekts “Infrastruktūras attīstība uzņēmējdarbība atbalstam Kuldīgas centrālajā daļā” (Skolas, Pasta, Jelgavas ielas pārbūve 5.1.1.1. IPIA 1.kārta) 1 050 547 EUR;
* ERAF projekts “Infrastruktūras attīstības uzņēmējdarbības atbalstam Skrundas pilsētā” 612 000 EUR;
* ERAF projekts “Publiskās ārtelpas attīstība Kuldīgas pilsētā” 460 815 EUR;
* EJZAF projekts “Zivju dzīvotņu kvalitātes uzlabošana Riežupē” 118 534 EUR;
* LAD projekts "Gājēju un velo celiņa izbūve Liepu ceļa posmā no Rūpnīcas ceļa līdz Meža ceļam Priedainē, Kurmāles pagastā, Kuldīgā" 36 848 EUR;
* Alsungas pils A korpusa bīstamības novēršanas dokumentācijas izstrāde 18 000 EUR;
* Ēkas pārbūve energoefektivitātes uzlabošanai Raiņa ielā 11, Skrundā 16 801 EUR;
* 1905. gada parka attīstība Kuldīgas vecpilsētā 59 000 EUR;
* Skrundas pilskalna teritorijas attīstība. Estrādes parka pārbūve Skrundā 36 300 EUR;
* Sporta stadiona pārbūve Alsungas, Skrunda projektēšana 22 603 EUR;
* Pašvaldības publiskās teritorijas energoneefektīvo gaismekļu nomaiņa Kuldīgas un Skrundas pilsētās 15 000 EUR;
* Kuldīgas novada Transporta un mobilitātes infrastruktūras tematiskā plānojuma izstrāde 60 000 EUR;
* NVA projekts “Algotie pagaidu sabiedriskie darbi“ 32 200 EUR.

**Veselības nozare:**

Veselības aprūpei izdevumi plānoti 46 969 EUR apmērā ambulatorās ārstniecības iestādes pagastu pārvaldēs darbības nodrošināšanai.

2025.gadā uzsāks realizēt ESF projektu “Veselības veicināšanas un slimību profilakses pasākumi Kuldīgas novada iedzīvotājiem” 54 896 EUR.

**Kultūras un sporta nozare:**

Atpūtas, kultūras un sporta pasākumiem un ar to saistīto funkciju nodrošināšanai 2025.gadā izdevumi plānoti 4 670 087 EUR apmērā.

Sportā paredzēts turpināt atbalstīt Biedrība „ES PAR FUTBOLU” futbola komandai FC Nikers dalību virslīgas čempionātā 25 000 EUR un sporta komandas, sporta sacensības un sportistus plānojot pieaugušo sportā 46 000 EUR un jaunatnes sporta atbalsta programmā 5 000 EUR finansējumu.

2025.gadā finansējums plānots kultūras pasākumu, kultūras mantojuma saglabāšanai, muzeju darbības nodrošināšanai, izstāžu rīkošanai un bibliotēkas darbībai, kultūras iestāžu uzturēšanai un pašdarbības māksliniecisko kolektīvu izdevumiem 4 572 889 EUR, t.sk.:

* Pašvaldības aģentūras Kuldīgas kultūras centram 1 008 972 EUR;
* Skrundas kultūras namam 314 747 EUR;
* Kuldīgas Galvenajai bibliotēkai 912 200 EUR;
* Kuldīgas novada muzejam 492 200 EUR;
* Mākslas un izglītības koprades telpa “Adatu fabrika” 195 000 EUR;
* Kuldīgas novada un pagastu kultūras pasākumiem un uzturēšanai 1 018 452 EUR;
* Mārketingam un sabiedriskām attiecībām 334 337 EUR.

Kuldīgas kultūras pasākumu un projektu izdevumos plānotas gan jaunas aktivitātes, gan turpināt iepriekšējos gados iedibinātās aktivitātes.

Kultūras attīstības projektiem plānoti 306 981 EUR, t.sk.:

* Kultūrkapitāla fonda 2 projekti 1 855 EUR;
* Starptautiskais K.Davidova čellistu konkurss(t.sk.KKF finansējums 10 000 EUR) 45 100 EUR;
* Projekts “Eiropas kultūras galvaspilsēta 2027” 88 000 EUR;
* Projekts “Vecpilsētas svētki 2025.gadā” 140 000 EUR;
* INTERREG projekts "Mūsdienīgs un inovatīvs kultūras mantojuma mācību risinājums pašvaldību skolām un bērnudārziem" 29 946 EUR.

**Izglītības nozare:**

Izdevumi plānoti 24 221 987 EUR apmērā, t.sk., Izglītības pārvaldes, Digitālo inovāciju centra, pirmskolas izglītības iestāžu uzturēšanai, vispārizglītojošo skolu uzturēšanai, izglītojamo ēdināšanai, mūzikas, mākslas, sporta skolu un Viduskurzemes pamatskolas attīstības centra uzturēšanai un izglītības attīstības projektiem.

Kuldīgas novada pašvaldībā plāno izmaksas:

* Pirmskolas izglītības iestādēm 4 460 537 EUR;
* Pamatizglītībai, vispārējai, speciālai un profesionālai izglītībai un attīstības projektiem 13 727 818 EUR.
* Interešu un profesionālās ievirzes izglītībai 3 699 604 EUR;
* Izglītības pārvaldei, savstarpējiem norēķiniem par izglītības pakalpojumiem, aukļu pakalpojumiem un jauno speciālisti stipendijām 877 000 EUR.

Pašvaldība turpinās finansēt projektus:

* Bērnu nometņu organizēšana 9 000 EUR;
* Stipendijas studentiem studiju programmās 32 270 EUR;
* Licencētu aukļu pakalpojumu 99 332 EUR;
* Līdzfinansējumu privātai izglītības iestādei Kuldīgas mantojuma biedrībai 89 719 EUR;
* Jauniešu darba prakses pie uzņēmējiem 60 000 EUR, palielinot finansējumu par 10 00 EUR kā iepriekšējā gadā;
* Pašvaldības brīvpusdienas piecgadīgajiem un sešgadīgajiem bērniem un 5.-12.klasei 100%, 1.-4. klasei 50% apmērā finansējumu 600 000 EUR;
* Bezmaksas sabiedriskais transports skolēniem un tehnikuma audzēkņiem 105 000 EUR.

Izglītības attīstības projektiem plānots 1 312 762 EUR finansējums 2025.gadā:

* Projekta “XIII Latvijas Skolu jaunatnes dziesmu un deju svētki” 150 000 EUR;
* AF projekts “Skrundas vidusskolas ēkas telpu grupu atjaunošana Liepājas ielā 12, Skrundā, Kuldīgas novadā” 900 000 EUR;
* ERAF projekts “Infrastruktūras un mācību vides pilnveidošana Viduskurzemes pamatskola - attīstības centrā” 20 230 EUR;
* ERASMUS+ projekts "Mācību mobilitātes skolu sektorā" Nr.2024-1-LV01-KA121-SCH-000209200(VPAC) 9 033 EUR;
* ERASMUS+ projekts “Personu mobilitātes mācību nolūkos” Nr.2024-1-LV01-KA121-SCH-000203779(KCV) 12 640 EUR;
* ERASMUS+ projekts programmas Pamatdarbības Nr.1 (KA 1) skolu sektora projekts Nr. 2024-1-LV01-KA122-SCH-000206690(Vārmes pamatskola) 19 200 EUR;
* Nordplus projekts "Skolotājs āra klasē" Nr.NP JR-2024/10009(KCV) 12 800 EUR;
* Projekts PROTI un DARI 2.0, 14 543 EUR.

**Sociālā nozare:**

Sociālai nodrošināšanai paredzētais finansējums 2025. gadā plānots 5 752 122 EUR apmērā, kur iekļautas pašvaldības aģentūras “Sociālais dienests”, Kuldīgas novada bāriņtiesas uzturēšanai, sociālo pabalstu izdevumiem un sociālās attīstības projektu īstenošanai.

Sociālai aizsardzībai līdzekļi plānoti, t.sk.:

* Kuldīgas novada Bāriņtiesas darbības nodrošināšanai 383 000 EUR.
* PA “Sociālais dienests” darbības nodrošināšanai, sociālajiem pabalstiem un deinstitucionalizācijas projektā izveidoto sociālo pakalpojumu nodrošināšanai 5 050 046 EUR;
* Dotācija SIA “Kuldīgas slimnīca” sociālās aprūpes pakalpojumu nodrošināšanai 200 000 EUR.

**Programma turpmākajiem diviem saimnieciskajiem gadiem**

2025. gada Kuldīgas novada pašvaldības budžets vērtējams kā iepriekšējo gados uzsākto aktivitāšu turpinājums un divos turpmākajos gados plānots turpināt nākamo gadu ES fondu piesaisti, iesāktās aktivitātes un nodrošinot sociālos pakalpojumus. ES fondu apguvei plānots piesaistīt iespējamos aizņēmumu resursus.

**Pašvaldības aizņēmumi un galvojumi**

Kuldīgas novada pašvaldība 2025. gadā plānoti Valsts kases aizņēmumu investīciju projektu realizācijai un plānoti aizņēmumi Eiropas Savienības projektu priekšfinansēšanai.

Saskaņā ar noslēgtiem aizņēmumu līgumiem ar Valsts kasi un pirmstermiņa atmaksas no Eiropas Savienības realizēto projektu saņemtā finansējuma 2025. gadā paredzēts atmaksāt aizņēmumu pamatsummas 1 599 241 EUR apmērā un saņemt aizņēmumus pēc noslēgtiem līgumiem:

* TPF projekts "Kuldīgas pilsētas dienvidu daļas infrastruktūras sakārtošana uzņēmējdarbības attīstībai 2. kārta" 537 412 EUR;
* INTERREG "Ūdenstilpju atjaunošana pārrobežu sadarbības ietvaros" Nr.LL-00049 (Māras dīķis) 164 256 EUR.

2025.gadā plānoti aizņēmumi Eiropas Savienības projektu priekšfinansēšanai un līdzfinansēšanai līdz 2,5 miljonu apmērā:

* ERAF projekta “Infrastruktūras attīstība uzņēmējdarbības atbalstam Skrundas pilsētā” īstenošanai 460 000 EUR;
* EJZAF projekta "Zivju dzīvotņu kvalitātes uzlabošana" īstenošanai 346 779,68 EUR;
* ERAF projekta “Publiskās ārtelpas attīstība Kuldīgas pilsētā” īstenošanai 421 659,82 EUR;
* Gājēju un veloceliņa pārbūve Lapegļu ielā no Ventspils ielas līdz Ēdoles ielai;
* Briežu ielas un Zaķu ielas izbūve Kuldīgā, Kuldīgas novadā;
* Upes ielas pārbūve Kuldīgā, Kuldīgas novadā;
* Ēdoles ielas posma pārbūve un inženiertīklu būvniecība – ūdensvads un virsmas atjaunošana;
* Sporta stadiona pārbūve Alsungā un Skrundā;
* 3 gājēju pāreju uzlabošana - Mucenieku, Jelgavas un Piltenes ielām Kuldīgā;
* 7 rotaļlaukumu atjaunošana novada pilsētās un pagastos, Dzintaru 9; Virkas 22A; Ķelšu ciems; Rudbārži; Alsunga; Ēdole; Kurmāle.

Kuldīgas novada pašvaldības sniegtos galvojumus SIA “Kuldīgas ūdens” un SIA “Kuldīgas siltumtīkli” un SIA “Skrundas komunālā saimniecība” paredzēts atmaksāt 2025. gadā atbilstoši noslēgtajiem līgumiem.

Kuldīgas novada domes priekšsēdētāja (paraksts)\* Inese Astaševska

*\** ŠIS DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. *Dati uz gada sākumu. Avots: Centrālā statistikas pārvalde (CSP), atsauces kods IRS031.* [↑](#footnote-ref-1)
2. *Avots: Centrālā statistikas pārvalde (CSP), atsauces kods IRD081.* [↑](#footnote-ref-2)
3. Demogrāfiskā slodze ir darbspējas vecumu nesasniegušo un pārsniegušo personu skaita attiecība vidēji uz 1 000 personu darbspējas vecumā. *Avots: Centrālā statistikas pārvalde (CSP), atsauces kods IRD021.* [↑](#footnote-ref-3)
4. *Avots: Nodarbinātības valsts aģentūra* [↑](#footnote-ref-4)
5. *Avots: Lursoft.* Dati uz 2025. gada janvāri. [↑](#footnote-ref-5)